Flerfagligt forløb: Demokrati og ulighed

**Forløbsbeskrivelse:**

Det overordnede tema er demokrati og ulighed med udgangspunkt i **FN’s verdensmål nr. 10**: ”Mindre ulighed”. Alle 2g’ere arbejder på tværs af klasserne i samfundsfag eller historie i kombination med deres andet fremmedsprog: tysk, italiensk, fransk eller spansk.

**Fokus italiensk:** Immigrationsbølgen og presset på demokratiet

**Fokus tysk:** Ekstremistiske grupper, immigranter

**Fokus fransk:** Forstadsoptøjer, immigration

**Fokus spansk:** Ulighed blandt befolkningsgrupper i Guatemala

**Forløbets fokuspunkter:**

* Hvad er demokrati?
* Hvordan undersøger vi demokrati og graden af demokrati? (metode)
* Medierne og demokratiet (fællesarrangement)
* Den demokratiske situation i et historisk eller nutidigt perspektiv i hhv. Italien, Frankrig, Tyskland og Latinamerika
* Hvordan laver man en god diskussion? (Emnet for diskussionen: demokrati + fokus på det land, man har arbejdet med)[[1]](#footnote-1)

**Den flerfaglige ramme for forløbet:**

Videnskabsteori: Kvantitet og kvalitet

Skriftlig dimension: Problemformulering og diskussion

Mundtlig dimension: At fremføre en diskussion

**Overordnet skema for undervisningsforløbet:**

|  |  |  |  |  |
| --- | --- | --- | --- | --- |
|  | **Tirsdag 23/10** | **Onsdag 24/10** | **Torsdag 25/10** | **Fredag 26/10** |
|  | Mål: Hvad er demokrati? Hvordan er demokratiets tilstand i udvalgte lande? | Mål: Mediernes indflydelse på demokratiet + Hvad er en god diskussion? | Mål: At øve diskussionen | Mål: Mundtlig træning |
| 1 | 1.Sa/hi[[2]](#footnote-2):Hvad er demokrati?  | 5.Fællesarrangement: “Demokrati og medier” | 8. Fælles på holdet | 11. Præsentation af videoer |
| 2 | 2.Sa/hi: Hvordan kan man måle demokrati? | 6. Sa/hi:Hvordan laver man en god diskussion? | 9.Fordybelsestid | 12. Forberedelse til fællesarrangement |
| 3 | 3. Sprog:Fokus: Den aktuelle demokrati-situation i landet | 7.Fordybelsestid | 10.Fordybelsestid | 13. Afsluttende fællesarrangement i kantinen med “boder” |
| 4 | 4. Sprog: Fokus: den aktuelle demokrati-situation i landet |  |  |  |

**Modulbeskrivelse:**

|  |  |  |  |
| --- | --- | --- | --- |
| **Modul** | **Ansvarlig** | **Fokus** | **Materiale** |
| Tirsdag1 | Sa/hi | **Hvad er demokrati?**Indledende: Kort præsentation af FN’s verdensmål - 10 Mindre ulighed. - 16 Fred, retfærdighed og stærke institutionerHvordan hænger det sammen med demokrati?Definitionsøvelse: Hvad er demokrati? Eleverne skal efterfølgende evaluere på selve den definition på demokrati, de er nået frem til, samt på måden, de nåede frem til definitionen - Var det en demokratisk proces? Hvorfor/hvorfor ikke? | Alle materialer kan fremsendes. Ved interesse kontakt: Johanne: jh@odensekatedralskole.dk eller Poul: pc@odensekatedralskole.dk |
| 2 | Sa/hi | **Hvordan kan man måle demokrati?** Fokus på kvantitativ/kvalitativ metodeOpsamling fra modul 1: Hvis man skal kunne måle demokrati, hvad skal vi så kigge efter? (opstil i fællesskab en liste med punkter)Herefter arbejde med bl.a. hjemmesiden freedomhouse.org | Metodeafsnit fra Søren Kauffeldt: “C-bogen”, Columbus 2014, s. 176-180(Kan med fordel gives for som lektie!)<https://freedomhouse.org/report/freedom-world/freedom-world-2018> |
| 3 | Sprog | **Den aktuelle demokrati-situation i landet****Spansk**: Verdensmålspladen på spansk (refleksioner og ulighedsbegrebet) - derefter blikket mod Guatemala. Portrætter af forskellige unge mennesker fra Guatemala.**Fransk:** Fortid (La Grand Revolution) youtube-klip om demokrati-begrebet på fransk, nutid, fremtid**Italiensk:** Immigranter, præsentere verdensmål, videoklip af aktuelle forhold mellem italienerne og immigranter, livsvilkår, kvindelige immigranter, Europas fælles ansvar**Tysk:** Sammenligning af starten på den tyske forfatningstekst og starten på den danske grundlov. Hvordan er de forskellige?Præsentation af det tyske begreb “wehrhafte Demokratie”, som indebærer, at visse ytringer samt foreninger er forbudt ved lov (i modsætning til i Danmark)   |  |
| 4 | Sprog | **Case-arbejde i sprogfagene**   |  |
| Onsdag5 | Fællesarrangement | **Fællesarrangement** Fællesarrangement med professor ved Syddansk Universitet, om “Demokrati og medier” |  |
| 6 | sa/hi | **Hvordan laver man en god diskussion?**Øvelser på baggrund af forskellige artiklerOplæg til diskussions-opgaven, som eleverne skal arbejde med og præsentere fredag morgen (se næste side i dette dokument) |   |
| 7 | Fordybelsestid | Eleverne starter på arbejdet med diskussionsvideoen |  |
| Torsdag8 | sprog | Kort: Status på gruppearbejdet Forberede fællesarrangement til fredag i 3. modul (se separat dokument) Til overvejelse: måske bør lærerne fordele opgaverne til fællesarrangementet allerede om tirsdagen, da nogle af opgaverne kræver lidt forudgående overvejelser (nok mest dem, der skal lave noget mad…) MEN: pas på, at eleverne ikke ender med at bruge for meget tid på at forberede fællesarrangementet! Det er meningen, at fordybelsesmodulerne skal bruges på diskussions-videoen, der skal præsenteres fredag morgen! |  |
| 9 | Fordybelsestid | Eleverne arbejder med diskussionsvideoen  |  |
| 10 | Fordybelsestid | Eleverne arbejder med diskussionsvideoen |  |
| Fredag11 | Begge  | Præsentation af diskussions-videoerUdvælg 2 grupper, som præsenterer deres videoer på klassen. Fælles feedback på klassen på baggrund af evalueringsark (tjek-liste med vendinger) + modulet om, hvordan man laver en god diskussion.  Fordel herefter de resterende grupper i mindre enheder, hvor de fremlægger for hinanden og giver feedback på hinandens arbejde på samme måde som i klassen.  | Tjek-liste med sproglige vendinger som “evalueringsark” |
| 12 | sprog | Forberede fællesarrangement |  |
| 13 | sa/hi | Fællesarrangement i kantinen Eleverne præsenterer deres arbejde ved forskellige boder.  |  |

**Om produktet, som eleverne skal præsentere fredag:**

**Opstart**

Eleverne skal fremstille en video af et rollespil/skuespil, hvor 2-3 personer diskuterer demokrati/demokratiets tilstand i det land, de har arbejdet med. Det kunne f.eks. være en “journalist” og en “ekspert” - eller andre opfundne personer, som hver især repræsenterer forskellige synspunkter. Det forventes, at eleverne på forhånd har udarbejdet et mere eller mindre detaljeret “manuskript”, så diskussionen ikke får tilfældig karakter. Eleverne skal altså på forhånd have forberedt, hvad diskussionen skal indeholde. Herudover stilles der krav om, at eleverne skal inddrage bestemte sproglige vendinger, som er gode at anvende i en diskussion. Til dette udleveres en “tjek-liste” med forslag til vendinger (*se dokumentet “Kunsten at diskutere”, som ligger i sa/hi-mappen*).

Det forventede omfang er: minimum 5 minutter - og max 7 minutter.

**Evaluering**

Om modulet fredag morgen:

2 grupper udvælges til at præsentere deres videoer for hele klassen. Der gives en fælles evaluering på baggrund af “tjek-listen” med vendinger samt arbejdet med, hvordan man laver en god diskussion.

Herefter sættes grupperne sammen i mindre enheder (f.eks. 2 og 2) og viser hinanden deres videoer samt evaluerer på arbejdet på samme måde som på klassen.

Til denne del har vi udarbejdet et evalueringsark “Evaluering af diskussionen” hvor der også et afsnit, hvor eleverne skal reflektere over egen læring.

**Fokus**

*Italiensk*

Immigrationsbølgen og presset mod demokratiet

*Fransk*

Forstadsoptøjer, immigration

*Tysk*

Ekstremistiske grupper, immigranter

*Spansk*

Ulighed blandt befolkningsgrupper i Guatemala

1. Dette fokuspunkt er et led i en større progressionsplan, hvor 5 flerfaglige forløb leder op til studieretningsprojektet i 3g, og hvor hvert forløb indeholder mindst ét fokuspunkt, som skal træne eleverne i at arbejde med de enkeltdele/genrer, som studieretningsprojektet består af. [↑](#footnote-ref-1)
2. Samfundsfag eller historie [↑](#footnote-ref-2)